CELEX: 62014CN0203
Language: fi
Date: 2014-04-23 00:00:00
Title: Asia C-203/14: Ennakkoratkaisupyyntö, jonka Tribunal Català de Contractes del Sector Públic (Espanja) on esittänyt 23.4.2014 – Consorci Sanitari del Maresme v. Corporació de Salut del Maresme i la Selva

21.7.2014   
            
            
               FI
            
            
               Euroopan unionin virallinen lehti
            
            
               C 235/5
            
         Ennakkoratkaisupyyntö, jonka Tribunal Català de Contractes del Sector Públic (Espanja) on esittänyt 23.4.2014 – Consorci Sanitari del Maresme v. Corporació de Salut del Maresme i la Selva
   (Asia C-203/14)
   2014/C 235/07
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Català de Contractes del Sector Públic
   
      Pääasian asianosaiset
   
   
      Valittaja: Consorci Sanitari del Maresme
   
      Vastapuoli: Corporació de Salut del Maresme i la Selva
   
      Ennakkoratkaisukysymykset
   
   
               1)
            
            
               Onko hallintoviranomaisia pidettävä julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun direktiivin 2004/18/EY (1) mukaan julkisina yksiköinä?
            
         
               2)
            
            
               Jos edelliseen kysymykseen vastataan myöntävästi, onko hallintoviranomaisia edellä mainitun 31.3.2004 annetun direktiivin 2004/18/EY mukaan pidettävä taloudellisina toimijoina ja voivatko ne siten osallistua julkisiin hankintamenettelyihin?
            
         
               3)
            
            
               Jos edelliseen kysymykseen vastataan myöntävästi, voidaanko ja pitääkö hallintoviranomaiset edellä mainitun 31.3.2004 annetun direktiivin 2004/18/EY mukaan hyväksyä hyväksyttyjen urakoitsijoiden, tavarantoimittajien tai palvelujen suorittajien virallisiin luetteloihin tai sertifioida yksityis- tai julkisoikeudellisten sertifiointilaitosten välityksellä siten kuin Espanjan oikeudessa yritysten luokitusrekisteriksi kutsutussa järjestelmässä?
            
         
               4)
            
            
               Onko edellä mainitun 31.3.2004 annetun direktiivin 2004/18/EY perusteella katsottava, että kyseinen direktiivi on saatettu virheellisesti osaksi Espanjan kansallista lainsäädäntöä julkisen sektorin sopimuksista annetun lain konsolidoidun tekstin hyväksymisestä 14.11.2011 annetulla kuninkaan asetuksella 3/2011, ja jos näin on tehty, onko Espanjan lainsäätäjä kyseisen 14.11.2011 annetun kuninkaan asetuksen 3/2011 62 ja 65 §:llä rajoittanut hallintoviranomaisten mahdollisuutta tulla merkityksi yritysten luokitusrekisteriin?
            
         
               5)
            
            
               Jos hallintoviranomaiset voivat osallistua julkisiin hankintamenettelyihin, mutta eivät – edellä mainitun 31.3.2004 annetun direktiivin 2004/18/EY perusteella – voi tulla merkityksi yritysten luokitusrekisteriin, millä tavalla ne voivat osoittaa soveltuvuutensa julkisten sopimusten tekemiseen?
            
         
      (1)  EUVL L 134, s. 114.